<classify> CHAMA cha Netiboli Tanzania Chaneta kinatarajia kuanzisha ligi ya wachezaji wenye umri chini ya miaka 17 na 21 ambayo itatumiwa kuwapata wachezaji wenye viwango bora kwa ajili ya kuundwa timu za taifa zitakazoshiriki mashindano ya kimataifa.Mwenyekiti wa Taifa wa Chama hicho, Dk Devota Marwa alisema hayo juzi mjini Morogoro alipozungumza na gazeti hili kuhusu mkakati wa chama hiyo katika kuboresha mchezo huo na kuinua viwango vya wachezaji wa ndani na nje ya nchi.Dk Marwa alisema, Chaneta inakusudia kuanzisha ligi za wilaya na ligi ya U-17 na U-21 kwa ajili ya kuleta hamasa ya mchezo huo na kupitia ligi hizo watapata wachezaji wenye viwango bora.Mwenyekiti huyo alisema, ligi hizo pia ni maandalizi ya kupata wachezaji wenye viwango kwa ajili kuundwa kwa timu ya chini ya umri wa miaka 21 itakayoshiriki michuano ya AFrika iliyopangwa kufanyika Namibia Agosti mwakni.Shirikisho la Afrika la mchezo huu limetoa mwaliko kwa Chaneta kwa ajili ya kupeleka timu ya vijana U-21 katika mashindano hayo,alisema.Alisema, Chaneta imeamua kutumia fursa hiyo kwa kuchukua vijana wenye vipaji waliochanguliwa katika mashindano ya shule za msingi na sekondari na kuwaingiza kwenye timu za vijana waendelezwe chini ya mpango maalumu.Dk Marwa pia alisema mchezo wa netiboli hivi sasa umefuguliwa kuchezwa ngazi ya kimataifa na kwa hiyo chama chake kipo kwenye jitihada za kurudisha hamasa ya mchezo huo kama ilivyokuwa miaka ya nyuma.  <topic>: michezo 